cyanic-selkie/wikianc huggingface dataset:
אמנות החרב אונליין
סאגה ראשונה: אָיִנְקְּרַאָד (SAO\ס.א.ו)
עלילת הסדרה חַגָה סביב נער בן 14 ושמו קַּאָזוּטּוֹ קְּירִיגְּאַיָה (באנגלית: Kazuto Kirigaya); אחד מאלף בודקי הבטא המוקדמת של ס.א.ו ומי שנכלא ביחד עם רִבּוֹא (גם: עשרת־אלפים\רבבה) השחקנים בתוך טירת המוות של אקהיקו. על־מנת לסייע ליתר בודקי הבטא המוקדמת של ס.א.ו שהוּפְלוּ לרעה בשל היותם אינטלקטואלים ובעלי ידע רחב יריעה על האופציות השונות במשחק, קאזוטו עטה על דמותו אשר מכנה בשם 'קיריטו' (=באנגלית: Kirito) פרסונה פרובוקטיבית, לובשת שחורים ומתנשאת שלוקחת על כתפיה בהבנה ובהצלחה אחריות מלאה על "בורותיהם", כביכול, של בודקי הבטא האחרים – כך קיריטו מבודד עצמו מיתר הקבוצות (ע"ע: גילדות/Guilds) ומתקדם בין הקומות כשחקן בודד (באנגלית: Solo Player). בעודו נושא את הכינוי ״ביטר״ (=הכלאת מילים של "בטא" ו־"צ'יטר" [רמאי]) שהוענק לו כמעשה לעג וקלס בידי שאר השחקנים, קיריטו מושך אל רגליו את תשומת הלב, הקנאה והתיעוב שהופנו במקור אל בודקי הבטא; אותם אינדיבידואלים שלדבריו חש אליהם אחריות מוסרית־חברתית. בחלוף הזמן מתיידד קיריטו עם עלמת חן הגדולה ממנו בשנה (בת 15) בשם אָסוּנָה יוּקִּי (באנגלית: Asuna Yuki) שהכיר עוד מתחילתו של משחק המוות; השניים נלחמים זה לצד זה, מתאהבים, מאוחר יותר מתחתנים בתוך המשחק ואף מאמצים לחיקם אינטליגנציה ממחושבת שתֹכנתה לסייע לנפשם האבודה של השחקנים באינקראד, שמה הוא יואי (באנגלית: Yui). שנתיים חולפות במהרה ובעודם חופנים השחקנים ברשות אסונה וקיריטו את ידיהם אל הקומה ה־75 – זהותו האמיתית אקיהיקו מתגלה כשחקן מן השורה וכראש אחת מהגילדות המובחרות בס.א.ו (באנגלית: Knights of the Blood | בעברית: אבירי הדם) – גילדה אשר אסונה חוברת אליה תחילה, ואף קיריטו מוכרח לשלב עִמה ידיים בהמשך גם-כן. לאחר שגילו את האמת על זהותו של אקיהיקו, השניים נלחמים בו, מביסים אותו ולבסוף מגלים שהוא, במקור, היה צריך להיות הבוס הסופי שיילחם בכל המאתגר את הקומה העליונה באינקראד – קומה 100.במהלך הקרב קיריטו (השם הבדוי של קיריגאיה שלוב של שמו ושם משפחתו) ואסונה מתו במשחק אך המכשיר אינו הרג אותם בעזרת גלי מיקרו. לאחר שהובס, השחקנים שנותרו בחיים משתחררים מס.א.ו ועקבותיו של אקיהיקו נעלמות ביחד עם אינקראד, הטירה המתפוררת.
סאגה שנייה: אָלְפְהֶיִם (ALO\א.ל.ו)
לאחר שחזר אל תודעתו בעולם האמיתי, מגלה קיריטו ש-300 שחקני ס.א.ו, וביניהם אסונה, עדיין לכודים בתוך הטכנולוגיה העצבית של אקיהיקו כאשר שרויים במצב צמח. מספר חודשים לאחר מכן, ניצול ס.א.ו נוסף ושמו אגיל (באנגלית: Agil) סיפר לקיריטו שזוהתה דמות המזכירה את אסונה במשחק המציאות המדומה ״אלפהיים אונליין״ (באנגלית: Alfheim, או כקיצור: א.ל.ו/ALOׁׂׂׂׂ) על-יד עץ ענק ממדים המכונה במשחק "עץ העולם". קיריטו מתחבר אל אלפהיים ובעזרת בת-דודתו, סוגוהא קיריגאיה שמה (Suguha Kirigayaׂ) ו-'ליפה' (Leafa) זהו כינוייה, לומד כי השחקנים הלכודים מהווים חלק מתוכניתו הזדונית שהגה נובויוקי סוגו (באנגלית: Nobuyuki Sugōׂׂׂ) – אחראי מחקר ופיתוח בתאגיד 'RECT' או 'RCT' – חברה שמנהל אביה של אסונה הלכודה וזו אשר רכשה את הזיכיון על הטכנולוגיות השונות מ-Argus, תאגידו הקורס של אקיהיקו. מהות התוכנית של סוגו היא עריכת ניסויים לא חוקיים בבני אדם על ידי שימוש סלקטיבי בקניין החומרי של ס.א.ו דרך העתקתו לאלפהיים. סוגו הודה שלאחר קריסת השרתים של ס.א.ו, הצליחו מתכנתיו לחבר חלק מן המתנתקים אל שרת חלופי שהיה מצוי לרשותו ובכך לאפשר להם להתחבר לאלפהיים. סוגו תכנן לשכלל את השליטה המוחית בטכנולוגיות העצביות עבור מטרות רווח והנאה אישיות, ובנוסף לכך לשעבד את אסונה – שעמה רוצה להתחתן בעולם האמיתי. בסופו של דבר קיריטו עוצר את הניסוי הלא חוקי – זאת לאחר עזרה שקיבל מתודעתו של אקיהיקו שהייתה חתומה בקובצי המשחק. כמתנת פרידה, אקיהיקו מעניק לקיריטו את סוד הטכנולוגיה שעמה בנה את ס.א.ו ועל תשתיתה נבנה גם אלפהיים; קיריטו בוחר להפיץ את סוד הטכנולוגיה ברשת מתוך גחמה לקדם את תעשיית משחקי המציאות המדומה. סוגו נשלח לכלא, יתר 300 הניצולים מתעוררים בעולם האמיתי, אסונה וקיריטו מתאחדים בשנית ונשלחים לבית ספר מיוחד שנבנה עבור כל משתתפי ס.א.ו.
סאגה שלישית: גְּאָן גייל אוֹנְלָין (GGO\ג.ג.ו)
זמן קצר לאחר מכן ובעידודו של ״פקיד ממשלתי לאבחון אירועים חריגים״, קיריטו לוקח על עצמו עבודה לחקירת שרשרת רציחות בפרופיל גבוה המערבת משחק מציאות מדומה נוסף בשם ״סערת האקדח אונליין״ (Gun Gale Online, או כקיצור: ג.ג.ו/GGOׂ), וגם שחקן בשם ״אקדח המוות״ (Death Gun) שנראה שאחראי באופן עקיף\ואו ישיר לאותם מקרי הרצח. בעזרתה של נערה בשם שינו אסדה (Shino Asada) שמכנה עצמה 'שינון' (Sinon), קיריטו משתתף בטורניר יריות שנקרא "קליע הקליעים" (ע"ע: Bullet of Bullets, או כקיצור: ב.ו.ב\BoBׂ) ובסופו מגלה את האמת מאחורי אותן קונספירציות המערבות חיים ומוות – רוקמי הפשע מתגלים כניצול ס.א.ו נוסף אשר בימי פעילותו נתן ידו בגילדת רוצחי שחקנים ידועה לשמצה המוכרת כ-״ארון הקבורה המצחקק״ (באגלית: Laughing Coffin), אחיו וחברו הטוב. הרעיון, לטענת המשטרה, היה להשתמש בדמות פרובוקטיבית כמו ״אקדח המוות״, להשיג את תשומת לבם של השחקנים דרך שידורי-לייב פומביים שנערכו בתוך ג.ג.ו ובכך להפנותם אל הקרבן הפוטנציאלי שאותו תכננו לחסל. תוך שימוש בפעולות סימבוליות בתוך המשחק כמו שחרור אקדח וירייתו אל האוויר\ואו אל דמות הקרבן, הצליחו הפושעים לרקום תוכנית שבמהלכה פורץ אחד מהם אל בית הקרבן, מזריק לעברו בתזמון אל יריית האקדח סם הנקרא ״סוקסיניל כולין״ ששימושו השכיח ביותר הוא המתת סוסים – ובכך גרמו למקרה הרצח להיראות נגזרת לפעולת הדמות בתוך המשחק. מטרת השלישייה הייתה להשתית אימה ופחד במשחקי מציאות מדומה אחרים גם לאחר נפילתה של אינקראד. שניים מהפושעים נתפסים, אך השלישי, ג'וני השחור כינויו, מצליח לחמוק מידי המשטרה ולהימלט.
סאגה רביעית: אָלִיסְיִזַיִשֵן (Alicization)
ארבע שנים לאחר מאורעות ס.א.ו (=יוני של שנת 2026), לקיריטו הוצעה עבודה נוספת בידי אותו פקיד ממשלתי, שמו מתגלה כקיקוואקה סייג'ירו (באנגלית: Kikuoka Seijirou). הפעם תפקידו של קיריטו הוא לבחון את מערכת המציאות המדומה ״צלילה מלאה״ (באנגלית: FullDive) שעושה שימוש בדור הרביעי של טכנולוגיית הציוד העצבי – ״מתרגם הנשמה״ (באנגלית: Soul Translator). תוך כניסה אל ממשק סימולטורי המובנה בה, קיריטו מסייע לתאגיד הצבאי ששכר את שירותיו ושמו ״Rath״ לבחון את דור המציאות המדומה החדש, שלטענתו שונה בתכלית השוני מקודמיו ולכן מצריך בדיקות נוספות בידי אנשים עם רקע בתחום. תפקידו, לכאורה, פשוט: על קיריטו להתחבר אל הסימולציה במהלך סופי השבוע ובסיומם זיכרונו מהזמן בו שהה ב״מתרגם הנשמה״ יימחק מטעמי ביטחון. עם זאת, בלא ידיעתו של קיריטו, זיכרונותיו 'המחוקים' שימשו לרקיחת בינה מלאכותית (=באנגלית: Artificial Intelligence, או כקיצור: AI) לשימושים צבאיים. Rath הצליח להרכיב בינה מלאכותית החופפת ברמתה עם זו של פעוט בימיו הראשונים; יחד עם זיכרונותיו השונים של קיריטו, הצליח התאגיד לרקוח אינטליגנציה שלומדת מסביבתה בקצב מסחרר ומשתנה, והעביר אותה אל משחק מציאות מדומה העונה לשם ״השאול״ (=באנגלית: The Underworld) – משחק סימולטורי בו תחושת הזמן מהירה פי 1000 מאשר בעולם האמיתי – וזאת על-מנת לבחון אותה מקרוב. למרות רצונם של Rath להפוך את הבינה המלאכותית למבצעית, ניסיונותיהם העלו חרס: הצבא היפני טען שהטכנולוגיה שהוצעה להם בידי התאגיד אינה תואמת את הסטנדרטים והתקנות להם התחייבו. עם הרצון להבין איפה כשל התאגיד, קיריטו נשלח אל ״השאול״ – הפעם עם הגבלות יזומות על זיכרונותיו – במטרה לבחון ולהעלות על מוקד את בעיותיה של הבינה המלאכותית שהושתתה על עקרונות מוחו.
קיריטו שהה בסימולציה כ-11 שנים בתחושת זמן מואצת (אומרים לנו שהם שמים את זה חלק מהזמן פי 1,000) מן הרגיל (=10 ימים לפי הסדרה), זאת בעודו עם מנטליות של ילד וזיכרונות מוגבלים. בתום הניסוי, משתחרר קיריטו מ-״מתרגם הנשמה״ כאשר זיכרונותיו מהזמן המואץ בו שהה בשאול מחוקים. כשליווה את אסונה הביתה מאזור התאגיד, ג'וני השחור – העבריין מסדרת הרציחות בג.ג.ו ומי שנחשב לחבר האחרון בגילדת ״ארון הקבורה המצחקק״ – מזריק לקיריטו את אותו סם קטלני שבעזרתו רצח את קרבנותיו האחרונים. לבו של קיריטו נכנס למצב של לחץ; "סטרס", ובכך הובהל לבית החולים. אף על פי שהרופאים הוציאו את קיריטו מכלל סכנה, מוחו נפגע קשות בשל מחסורו החמור בחמצן – עובדה שהכניסה את קיריטו לקומה. לאחר שהצבא היפני חטף את גופו של קיריטו מבית החולים לבסיס סודי בלב ים, הוא הוכנס בחזרה אל ״מתרגם הנשמה״ בניסיון להשיבו להכרה – הפעם זיכרונותיו מעורבבים עם אלה מהעולם האמיתי ולא מוגבלים כפי שהיו בעבר.
העולמות המופיעים בסדרה
סדרת הלייט נובל משתרעת על מספר עולמות מציאות מדומה, בין עולמות המציאות המדומה המופיעים בסדרה ניתן למצוא את:
אמנות החרב אונליין\סורד ארט אונליין־SWORD ART ONLINE (=ס.א.ו/SAO)
עולם המציאות המדומה הראשון מהווה משחק RPG (שמו המלא: Role-Playing Game | בעברית: משחק תפקידים) מרובה משתתפים, ושמו ס.א.ו (שם מלא באנגלית: Sword Art Online | בתרגום לעברית: אמנות החרב אונליין); העולם של ס.א.ו לובש צורה של טירה מעופפת ענקית בשם "אינקראד" (Aincrad) ובה 100 קומות שונות, עם טירה בצבעי ארגמן מעליהן, המהווה עליונות על מגדל השן. בכל קומה ישנה סביבה פתוחה בסגנון סיפורי הפנטזיה של ימי הביניים, בעלת מספר ערים וכפרים עם דמויות ממוחשבות (באנגלית: NPC [או: "Non Player Character"), וצינוק שבסופו בוס שיש להביסו כדי להתקדם לקומה הבאה. בדומה למשחקי RPG נוספים, המשחק מיישם מערכת מבוססת רמות, אך זו מתבצעת ללא עבודות (באנגלית: Classes) המייצגות את סוגי השחקנים ואופיים, וללא קסמים – אלמנטים שאפיינו את משחקי ה-RPG דאז. עם זאת, לאחר שחרור ס.א.ו מתקופת הבטא, אקיהיקו הטמיע מערכת ייחודית, לטענתו, במשחק, שמטרתה לכלוא את כל המשתתפים בתוכו עד גמר מטרת העל – כיבוש כל הקומות והבסת כל הבוסים במשחק; אלו שימותו בתוך המשחק ישרו בתוך קומה גם במציאות, לאחר שמערכת המציאות המדומה תבשל את מוחם עם גלי אנרגיה מיקרומגנטיים; מקרה זהה יתרחש כאשר הציוד העצבי יוסר מראשי השחקנים בטרם הביסו את המשחק. מתוך 10,000 שחקנים שהתחברו למשחק ביומו הראשון, מתוכם 1,000 משתתפי גרסת הבטא – 3,853 נהרגו, מרביתם בחודש הראשון להשקתו של המשחק.
אלפהיים אונליין־ALFHEIM ONLINE (=א.ל.ו/ALO)
עולם המציאות המדומה השני המוצג בסדרה, שמו אלפהיים אונליין (באנגלית: Alfheim Online). גם הפעם מדובר במשחק תפקידים (RPG) מרובה משתתפים, אלא שהפעם השחקנים מגלמים פיות היכולות לעוף ולרחף בשמי אלפהיים למשך 10 דקות הודות לכנפיהן. אלפהיים, המבוסס באופן רופף למיתולוגיה הנורדית, ובאופן עקיף ללגנדריום הטולקינאי, הוא עולם גדול שמחולק לתשעה "מולדות" (באנגלית: Homelands, אך הכוונה משולה ל"גזעים"), המייצגות כל אחת את שבטי הפיות השונים. במרכזו של אלפהיים מצוי עץ אדיר ממדים המוכר ברבים כ-"עץ העולם" – והוא נושא עמו מטרת על ייחודית לאלפהיים אונליין; לכאורה על כל השחקנים להגיע לקיצו של העץ האיתני, יגדראזיל שמו, ובכך שיעשו זו, מספרת האגדה, יפגשו במלך הפיות אוברון (שמתגלה בהמשך כאדם העונה לשם 'סוגו'), יהפכו לחלק מהגזע העשירי – גזע האלפים העליון – אשר לו היכולת לעוף ללא הגבלה, ויזכו לתהילה נצחית בין כל השבטים. התנגחות האירועים המקדימים לס.א.ו, וההבנה כי יתר 300 השחקנים שטרם חזרו להכרה כלואים בתוך אלפהיים אונליין, קיריטו מבין כי מטרת העל של אלפהיים היא שגויה מבסיסה, אין כל דרך מובנית במכניקות של המשחק להגיע לפסגת העץ, הגזע העשירי הוא בדייה מוחלטת, וכל מטרתו של המשחק היא לפתח טכנולוגיה לשליטה ברגשות אנושיים דרך תנודות חשמליות למוח, כאשר השחקנים – ובפרט 300 ניצולי ס.א.ו – הם עכברי המעבדה לשם התהליך.
עם שחרורם של 300 הניצולים הכלואים, קיריטו פוגש בתודעתו של קייהאבה אקיהיקו, מתבשר למר גורלו, ומקבל כפרס על סיום ס.א.ו את קוד המנוע (מתואר בסדרה תחת השם "Seed", או "זרע") המקורי ששימש את אקיהיקו לפיתוח הטירה המעופפת שלו, והציע לו לעשות בו ככל שיחפוץ; אך ביקש, כמעין מחווה אחרונה בין השניים, שאם ברוחו רגשות נוספים פרט לשנאה יוקדת ופחד מר על העולם שיצר – שלא יזרוק את הטכנולוגיה לפח. בשל כך קיריטו נעזר באחד מחבריו לס.א.ו, אגיל, וביקש ממנו להפיץ באופן חופשי את קוד המנוע ששימש את ס.א.ו ואלפהיים אונליין, מתוך רצון אמיתי לעורר את הז'אנר בשנית ולמנוע את תמותו בצל האירועים שאפפו אותו ואת חובביו.
אלפהיים אונליין, בשונה מס.א.ו, מבוסס על מערכת סקילים ומכיל במפתנו קסמים, כך שהשחקנים מגדילים את נתוני המצב שלהם בעזרת פיתוח יכולות הלחימה והלא-לחימה שלהם, זאת ועוד ללא שימוש במערכת מבוססת רמות המוכרת מס.א.ו. לאחר שהסתיימה הפרשייה, סוגו נעצר בשל פעולותיו הלא מוסריות והלא חוקיות, ויתר 300 השחקנים התנתקו מאלפהיים אונליין, חברה חיצונית רכשה את זכויותיו של המשחק ושילבה אותו עם עיצובים מקוריים מס.א.ו, ביניהם הטירה המעופפת איינקראד.
סערת האקדח אונליין - GUN GALE ONLINE (=ג.ג.ו/GGO)
עולם המציאות המדומה השלישי המוצג בסדרה, אשר לוקח השראה רבה מן המערב בסגנונו (מצב יריות בגוף ראשון), ופותח בידי חברה אמריקאית-אלמונית העונה לשם 'Zaskar'; הולדתו של משחק, כמו גם כותרים אחרים בשוק, היא תוצאת התערבותו הפיזית של קיריטו בז'אנר – עם הפצת "הזרע" ברשת והפיכתו לטכנולוגיה חינמית, הצית קיריטו בשנית את התאווה והרצון לחוות עולמות מדע בדיוני או פנטזיה בסביבות מציאות מדומה. ג.ג.ו משלב את סוגת משחקי התפקידים יחד עם אלמנטים מסוגת משחק היריות בגוף ראשון (=גם: FPS) ברשת. ג.ג.ו, כשמו כן הוא, מתרכז ברובים ובאקדחים – אך קיימים בו גם כלי נשק מטווח קרוב כמו חרבות אור וסכינים. המשחק נועד לזירה התחרותית (ספורט אלקטרוני) וממנה זוכה בהונו; הכסף שהשחקן מרוויח מהמשחק מומר למטבע בו ניתן להשתמש בעולם האמיתי – כך מספר לא מבוטל של אנשים מתפרנסים ממשחק זה והופכים אותו למקור פרנסתם המרכזי. אחד מההיבטים התחרותיים ביותר של ג.ג.ו מתבטא דרך טורניר מרובה משתתפים המכונה "BoB" (בעברית: "קליע הקליעים" | שם אנגלי מלא: Bullet of Bullets). הטורניר מחולק לקרבות זירה – אחד נגד אחד – קרבות המוניים (ע"ע: Free for All), וגם קרבות בין קבוצות (=ע"ע: Team Deathmatch). המשחק כולל מערכת הימורים מסועפת; הריגת שחקנים אחרים (בתוך המשחק) מותרת בכל שלביו השונים.
עולם השאול - THE UNDERWORLD
עולם המציאות המדומה הרביעי. בשונה מקודמיו, אין זה משחק של ממש אלא סימולציה שנוצרה סביב הרצון לבנות בינה מלאכותית מתפתחת (פרויקט "אליס") המתרחשת בעולם דמוי רנסאנס המעודד את השחקנים לבנות את העולם בכוחות עצמם באמצעות גילוי תגליות ופיתוח טכנולוגיות חדשות. תיאוריו של קיריטו מספרים שהשאול הוא העולם הריאליסטי ביותר מבחינה וויזואלית – יותר מכל עולם שקדם לו בטכנולוגיות המציאות המדומה – ומהווה עבורו את פסגת הטכנולוגיה לה ייחל מאז נשאב לעולם לראשונה; זאת ועוד הודות לקייהאבה אקיהיקו שהגה את טכנולוגיית האבטיפוס. בניגוד לעולמות מציאות מדומה אחרים בהם התנסה קיריטו, זרימת הזמן בשאול משתנה ומהירה בהרבה מזרימת הזמן בעולם האמיתי, כך ששנייה בעולם האמיתי שווה ל-1,000 שניות בעולם השאול.
קיריטו התחבר אל השאול בעל כורחו, לאחר שאחד משרידי כנופיית השחקנים "הקבר המחייך", הזריק לגופו רעל עצבי משתק והכניס את מוחו למצב של קומה; כתוצאה מכך נאלץ לעבור טיפולים מתקדמים, אותם מימנו הממשלה, בתמורה לשיתופו (בלא ידיעתו) בעולם השאול, מתוקף קרבתו לקייהאבה ולהבנתו העמוקה בעולמות מציאות מדומה.
אופולה (פרובינציה)
אופולה (בפולנית: opolskie) היא אחת משש עשרה הווייוודות של פולין. היא שוכנת בדרום פולין, וגובלת בצפון בווייוודות פולין גדול ולודז', במזרח בווייוודה שלזיה, בדרום בצ'כיה, ובמערב בווייוודה שלזיה תחתית.
בירתה של אופולה והעיר הגדולה ביותר בה היא העיר אופולה השוכנת במרכזה. ערים גדולות נוספות הן קנדז'ז'ין-קוז'לה וניסה.
מקור השם
ווייוודת אופולה נושאת את שמה של העיר הדומיננטית שבה, העיר אופולה. העיר אופולה נקראת בפולנית Opole ובלטינית vicinia. משמעותו של המונח אופולה בהיסטוריה הפולנית הייתה לתיאור יחידה מנהלית מסוימת. בתחילה תיאר המונח קבוצה של שבטים בעלי קשרים פוליטיים האחד לשני, ומאוחר יותר בימי הביניים תיאר המונח יחידה פיאודלית לחישוב מס. משמעות אפשרית נוספת היא שאופולה נקראת על שם שבט סלאבי מערבי קדום בשם "אופולאנים" (בפולנית: Opolanie, בצ'כית: Opolané, ובגרמנית: Opolanen). השבט ישב באזור נהר האודר העליון, אזור הסמוך למיקומה של העיר אופולה.
גאוגרפיה
מבחינה גאוגרפית, ההווייוודה אופולה מהווה את אזור המפגש של שני חבלי ארץ גאוגרפיים: שלזיה עילית שממזרח לאופולה, ושלזיה תחתית שממערב לה. שני חבלי ארץ אלו כוללים את אגן ההיקוות של נהר האודר העליון והתיכון. מקור הנהר הוא מההרים שממזרח לאופולה, המצויים בשטחה של ווייוודת שלזיה. משם נכנס הנהר לאופולה, וזורם מכיוון דרום מזרח לכיוון צפון מערב לאורך אופולה. לאורך כל דרכיו הנהר מוזן ביובלים רבים המנקזים את מימי האזור כולו. בהמשכו, הנהר יוצא אל הווייוודה השכנה שלזיה תחתית הגובלת עם אופולה ממערב. בעוד חציה המזרחי של אופולה יושב על הרמה גאוגרפית של שלזיה עילית (כ-500 מטר מעל פני הים), חציה המזרחי מהווה את השפלה המישורית של שלזיה תחתית. נהר האודר החוצה את אופולה יוצר סביב גדותיו עמק רחב וארוך, בו מרוכזת עיקר האוכלוסייה של האזור. מצפון ומדרום לעמק נהר האודר אפשר למצוא גבעות רבות, ותנאי השטח המישוריים המאפיינים את העמק הופכים לגבוהים יותר. צפונה מהגבעות שמצפון לנהר האודר מצוי המישור הגדול של אזור פולין גדול. דרומה מהגבעות שמדרום לנהר האודר מצוי חלקו המזרחי של רכס הרי הסודטים, רכס הרים גבוה יחסית לאזור.
הטמפרטורה השנתית הממוצעת באופולה, בירת הוויווידה, היא 9.2 מעלות צלזיוס. החודש הקר ביותר הוא ינואר (עם טמפרטורה ממוצעת של -0.9 מעלות צלזיוס), והחודש החם ביותר הוא יולי (עם טמפרטורה ממוצעת של 19.2 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 602.8 מ"מ.
אזורים מוגנים
באופולה יש שלושה פארקי נוף (Park krajobrazowe) ו-98 שמורות טבע (Rezerwat przyrody).
ערים
באופולה ישנם 35 ערים ועיירות.
מחוזות
באופולה ישנם 11 מחוזות, מתוכם עיר מחוזית אחת.
שורש 24
במילון קאנגשי יש 55 תווים (מתוך 49,030) שניתן למצוא תחת שורש זה.
שידלובסקי
שידלובסקי הוא שם משפחה ממקור פולני המעיד על עיסוקו של נושא השם. Szydło בפולנית הוא מרצע. {{פירושונים|
ראו גם
}}
דרטונה באסקט
דרטונה באסקט (באיטלקית: Derthona Basket) היא קבוצת כדורסל איטלקית מטורטונה, פיימונטה, המשחקת בליגת העל האיטלקית בכדורסל.
1955–2014: בליגות הנמוכות
לאחר עשרות שנים בליגות הנמוכות של איטליה החתימה הקבוצה ב-2008 את הרכז המקדוני פטר נאומוסקי, שזכה במדי יוגופלסטיקה ספליט בגביע אירופה לאלופות בכדורסל ב- וב-. יחד עם נאומוסקי עלתה דרטונה לסרייה ג'1 לאחר שסיימה את העונה ללא הפסד. בעונת 2013/14, לאחר שהובילה את הטבלה במשך כל העונה, עלתה הקבוצה לסרייה א'2 לאחר ניצחון בגמר הפלייאוף על לניאנו.
2014–2018: בליגה השנייה
בעונת 2015/16 הגיעה דרטונה למקום השלישי בבית המערבי של הסרייה א'2, הליגה האיטלקית השנייה. היא העפילה לפלייאוף וניצחה בסיבוב הראשון 3–1 את פלקנסטרו טריאסטה לפני שהודחה ברבע הגמר 2–3 על ידי ברשה. בעונת 2016/17 סיימה דרטונה את העונה הסדירה במקום השני במערב וניצחה בסיבוב הראשון של הפלייאוף 3–1 את מנטובנה, אך הפסידה מאוחר יותר לטריאסטה 1–3 ברבע הגמר.
ב-4 במרץ 2018 זכתה דרטונה בתואר הראשון שלה, גביע ה-LNP (הגביע האיטלקי לליגה השנייה והשלישית), לאחר ניצחון הגמר 89–57 על רוונה. הקבוצה סיימה את העונה הסדירה במקום החמישי בבית המערבי, אך הודחה בסיבוב הראשון 1–3 על ידי אודינה.
ב-22 באוקטובר 2018, לאחר שלושה הפסדים בשלושת המשחקים הראשונים של העונה, פוטר המאמן לורנצו פנסה והוחלף במרקו רמונדינו. ב-29 בספטמבר 2019 זכתה דרטונה התואר השני שלה, סופר-קאפ ה-LNP, לאחר ניצחון 84–81 על טורינו.
בעונת 2020/21 סיימה דרטונה את העונה הסדירה במקום השני. בפלייאוף ניצחה הקבוצה ברבע הגמר 3–2 את רוונה ובחצי הגמר 3–1 על יורובאסקט רומא. ב-29 ביוני 2021 דרתונה סיים את העונה הסדירה במקום השני. בפלייאוף, האריות ניצחו ברבע הגמר 3–2 את רוונה ו-3–1 על יורובאסקט רומא בחצי הגמר. ב-29 ביוני 2021, לאחר ניצחון 75–74 על טורינו במשחק החמישי והמכריע בסדרת גמר הפלייאוף, עלתה דורטונה לראשונה בתולדותיה לסרייה א'.
2021–הווה: בסרייה א'
בקיץ שלאחר מכן הפך היזם בנימינו גאביו, שנתן לקבוצה חסות מסחרית עם חברת היאכטות שלו Bertram Yachts, לבעלים החדש של המועדון. בעונתה הראשונה בליגה הבכירה היא השתתפה בגביע האיטלקי והעפילה לגמר לאחר שני ניצחונות 94–82 על טריאסטה ברבע הגמר ועל וירטוס בולוניה בחצי הגמר. בגמר הפסידה דרטונה לאולימפיה מילאנו 78–61. את העונה הסדירה בליגה סיימה הקבוצה במקום הרביעי וניצחה בסיבוב הראשון של הפלייאוף 3–1 את רייר ונציה, אך הפסידה לווירטוס בחצי הגמר 0–3.
בעונת 2022/23 סיימה הקבוצה במקום השלישי בטבלה וניצחה 3–1 ברבע גמר הפלייאוף את אקילה באסקט טרנטו לפני ששוב הודחה בחצי הגמר על ידי וירטוס בולוניה.
מחזור (כימיה)
בטבלה המחזורית, כל שורה נקראת מחזור והיא כוללת את כל היסודות הכימיים בעלי אותו מספר של קליפות אלקטרונים, כאשר כל מחזור עוקב המצוין בטבלה מייצג פרוטון אחד נוסף שבגרעין האטומי שביסודות, ובהתאם, ירידה באיכות המתכתית שלהם. מנגד, הקבוצות בטבלה (טורים האנכיים) הם יסודות החולקים תכונות כימיות ופיזיולוגיות דומות.
נכון לשנת 2021, התגלו עד כה 118 יסודות המסודרים בשבעה מחזורים. היסוד הבא שיתגלה, יסוד 119, יפתח את מחזור שמיני בטבלה.
הטבלה המחזורית מציינת את היסודות בשורות עוקבות (מחזורים) בכדי להדגיש את המחזוריות שבתכונות האטומיות שלהם ככל שמתקדמים לאורך המחזור. שורה חדשה מתחילה כאשר התכונות הכימיות מתחילות לחזור על עצמן.
מגמות מחזורתיות
כל שאר המחזורים בטבלה מכילים לפחות 8 יסודות, ולכן קל למצוא אצלם תכונות מחזורתיות. אך במחזור הראשון ישנם רק שני יסודות, ולכן אי אפשר ממש להצביע על מגמה מחזורתית.
מיקום היסודות של המחזור הראשון בטבלה המחזורית
אם נסדרם לפי הקונפיגורציה האלקטרונית, אזי מימן (לו קונפיגורציה אלקטרונית 1s^1) והליום (1s^2) צריכים להיות ממוקמים בקבוצות 1 ו-2, מעל ליתיום (1s^2 2s^1) ובריליום (1s^2 2s^2) בהתאמה. בעוד סידור זה נפוץ עבור המימן, שתכוניתיו הכימיות דומות לאלו שבקבוצה 1, עבור הליום הסידור הזה לא נהוג, ולא משתמשים בו מחוץ להקשר של קונפיגורציה אלקטרונית. כאשר הגזים האצילים התגלו באזור שנת 1900, הם נחשבו כ"קבוצה 0", כיוון שאינם תגובתיים. והליום הושם בראש קבוצה זאת, כיוון שהייתה לו אותה 'אדישות' כימית כמו לשאר יסודות הקבוצה. וכאשר הקבוצה שונתה לקבוצה 18, רבים המשיכו לכתוב את ההליום מעל הניאון.
על כל פנים, לפעמים המימן מוצב בראש קבוצה 17 - ההלוגנים, כיוון שמימן הוא אל-מתכת בניגוד לשאר קבוצה 1 שהם כולם מתכות אלקליות. לפעמים כדי להראות שלמימן יש גם תכונות של הלוגן וגם תכונות של מתכת אלקלית, המימן מוצב בראש שתי הקבוצות. הצעה נוספת למיקום המימן היא מעל פחמן בראש קבוצה 14: בסידור זה הוא מתאים למגמתיות של האפניות האלקטרונית והאלקטרושליליות. אפילו שמימן לא מתאפיים ביצירת 4 קשרים כמו שמתאפיינים שאר היסודות בקבוצה 14. לבסוף, יש הממקמים את המימן בנפרד מכל קבוצה, כיוון שתכונותיו הכימיות שונות מספיק מכל קבוצה שיש. באופן דומה, גם ההליום לפעמים ממוקם בנפרד מכל קבוצה.
המחזור השני
המחזור השני בטבלה מכיל 8 יסודות, שכולם ממלאים את קליפת האלקטרונים השנייה, n=2, ובאופן יותר ספציפי את האורביטלים 2s ו 2p. יסודות המחזור השני (פחמן, חנקן, חמצן, פלואור וניאון) נשמעים לכלל האוקטט, ויחפשו אלקטרונים בכדי להשלים את קליפת הערכיות שלהם ל-8 אלקטרונים. (ליתיום ובריליום יפעלו לפי כלל הדואט - השלמה לשני אלקטרוני ערכיות, בורון ישלים את עצמו למילוי חצי אורביטל 2p, כלומר ישלים ל-6 אלקטרוני ערכיות).
מגמות חזרתיות
עבור כל היסודות במחזור השני, ככל שהמספר האטומי גדל, הרדיוס האטומי קטן, האלקטרושליליות גדלה וגם אנרגיית היוניזציה גדלה.
במחזור השני ישנם רק שתי מתכות (ליתיום ובריליום). ליסודות במחזור השני יהיה לרוב את התכונות הכי "קיצוניות" ביחס לקבוצות שלהם, לדוגמה, פלואור הוא הכי ריאקטיבי מבין ההלוגנים, ניאון הוא הכי לא פעיל מבין הגזים האצילים. וליתיום הוא הכי פחות ריאקטיבי מבין המתכות האלקליות.
כל היסודות במחזור השני פועלים לפי חוק מנדלונג: ליתיום ובריליום ממלאים את אורביטל 2s, ובורון, פחמן, חנקן, חמצן, פלואור וניאון ממלאים את אורביטל 2p, זאת (בדומה למחזור הראשון והשלישי) כיוון שאין למחזור מתכות מעבר, שפעמים רבות אינן מצייתות לחוק מנדלונג.
המחזור השלישי
המחזור השלישי בטבלה מכיל 8 יסודות, כולם קיימים בטבע ולכולם לפחות איזוטופ יציב אחד.
המחזור הרביעי
המחזור הרביעי בטבלה מכיל 18 יסודות, והוא הראשון שמכיל את כל 18 הקבוצות. בנוסף זה המחזור הראשון עם יסודות בבלוק ה-d בטבלה.
תכונות ומגמות חזרתיות
כל היסודות במחזור זה יציבים, ורבים מהם נפוצים מאוד בליבת כדור הארץ וגם על פני השטח. זהו המחזור האחרון שבו כל היסודות יציבים. הרבה ממתכות המעבר במחזור זה הן מאוד חזקות, בעיקר ברזל, ולכן הן משמשות הרבה בתעשייה.
ככל שגודלים במספר האטומי, חוק מדלונג גורם ליסודות במחזור להכניס את האלקטרונים שלהם לאורביטלים, ו  (בסדר זה). למרות זאת, ישנם יוצאי דופן (מסומנים בטבלה מעל ב(*)) שמעדיפים לשנות את סידור האלקטרונים כדי ליצור אורביטל חצי מלא.
המחזור החמישי
המחזור החמישי בטבלה מכיל 18 יסודות, ככל שהמספר האטומי גדל, חוק מדלונג גורם ליסודות במחזור להכניס את האלקטרונים שלהם לאורביטלים, ו  (בסדר זה). למרות זאת, ישנם יוצאי דופן (מסומנים בטבלה מעל ב(*)) שמעדיפים לשנות את סידור האלקטרונים באורביטלים בכדי להגיע למצבים יותר יציבים אנרגטית.
תכונות ומגמות חזרתיות
מחזור זה מכיל את היסוד טכנציום, היסוד הראשון בטבלה המחזורית שאין לו איזוטופים יציבים. בנוסף מחזור זה מכיל את היסוד ניוביום, שלו עומק החדירה המגנטי הגדול ביותר מבין כל היסודות בטבלה. הרבה מתכות מעבר מן התור הזה כגון רודיום, משמשות להכנת תכשיטים כיוון שהן מבריקות במיוחד.
מחזור זה ידוע בשל המספר הגדול של יסודות שהם יוצאי דופן לחוק מדלונג.
יסודות המחזור
יסודות המחזור הם: רובידיום, סטרונציום, איטריום, זירקוניום, ניאוביום, מוליבדנום, טכנציום, רותניום, רודיום, פלדיום, כסף, קדמיום, אינדיום, בדיל, אנטימון, טלור, יוד וקסנון.
המחזור השישי
המחזור השישי בטבלה מכיל 32 יסודות, והוא הראשון שמכיל את בלוק ה-f. המחזור מכיל את היסוד עופרת - היסוד האחרון שקיים לו איזוטופ יציב, כל היסודות אחרי עופרת הם רדיואקטיבים (לביסמוט, היסוד אחרי עופרת, יש איזוטופ שלו זמן מחצית חיים של 10^{19} שנים, כך שיש המחשיבים גם אותו כיציב). ככל שהמספר האטומי גדל, חוק מדלונג גורם ליסודות במחזור להכניס את האלקטרונים שלהם לאורביטלים, , ו  (בסדר זה). למרות זאת, ישנם יוצאי דופן (מסומנים בטבלה מעל ב(*)) שמעדיפים לשנות את סידור האלקטרונים באורביטלים בכדי להגיע למצבים יותר יציבים אנרגטית.
תכונות ומגמות חזרתיות
מחזור זה מכיל את הלנתידים, הידועים בעיקר בשל תכונותיהם המגנטיות. מתכות מעבר רבות במחזור 6 הם יקרות ביותר, כמו זהב. רבים מהיסודות במחזור זה הם רעילים.
המחזור השביעי
<div class="mw-collapsible" style="background:#fafafa;border-radius:1em; font-size:85%; border:1px solid #111111; width:100%; margin:0 auto; padding:2px; text-align:center; vertical-align:top;"> יסודות המחזור השביעי
(*) - יוצאי דופן בסידור האלקטרונים באורביטלים, שמעדיפים לשנות את סידור האלקטרונים באורביטלים בכדי להגיע למצבים יותר יציבים אנרגטית
(?) - הקונפיגורציה הצפויה לאותו יסוד, אך עדיין לא אוששה. המחזור השביעי בטבלה מכיל 32 יסודות, ומכיל את היסודות הכבדים ביותר שהתגלו עד כה. חוק מדלונג גורם ליסודות במחזור להכניס את האלקטרונים שלהם לאורביטלים, , ו  (בסדר זה).
תכונות ומגמות חזרתיות
כל היסודות במחזור השביעי הם רדיואקטיביים. פלוטוניום (יסוד מספר 94) הוא היסוד הכבד ביותר שקיים באופן טבעי בכדור הארץ, וכל היסודות אחריו מיוצרים באופן מלאכותי. לאקטינידים יש דרגות חמצון רבות. הרבה מהיסודות צפויים להיות בעלי תכונות שונות מהקבוצות שלהם, בעיקר ארבעת היסודות האחרונים במחזור זה.
המחזור השמיני
אף יסוד מהמחזור השמיני עוד לא התגלה. במחזור זה צפוי להיות היסוד הראשון מבלוק ה-g. עדיין לא ברור אם בכלל ניתן יהיה לייצר את כל היסודות במחזור השמיני, ולכן לא בהכרח שיהיה מחזור שמיני.
שירות הביון המרכזי של ברית המועצות
היסטוריה
במהלך הארגון מחדש והדה-פוליטיזציה של הק.ג.ב, שהחל לאחר ההפיכה באוגוסט 1991, מונה יבגני פרימקוב לסגן יושב ראש הראשון של הק.ג.ב. ובמקביל לראש המנהל הראשי הראשון והאיש הראשון והיחיד לעמוד בראש סוכנות הביון העצמאית החדשה של ברית המועצות, שעסקה בהערכת מודיעין. הוא נבחר בשל הרקע שלו כמזרחן ופוליטיקאי בולט. יבגני פרימקוב והיו"ר החדש של הק.ג.ב., ואדים בקטין, שהחליף את ולדימיר קריוצ'קוב, שהודח והואשם בבגידה במדינה, הונחו להגיש הצעות בדבר הפרדת סוכנויות הביון (המינהל הראשי הראשון) מהק.ג.ב. תוך שבוע.
באופן רשמי, שירות הביון המרכזי של ברית המועצות התקיים עד 18 בדצמבר 1991, עת הוחלף בשירות ביון החוץ של רוסיה.
פירוק – שינוי שם
לאחר קריסת ברית המועצות, על בסיס שירות הביון המרכזי של ברית המועצות, בצו נשיא רוסיה מיום 18 בדצמבר 1991, "בקשר לאישור הסובייט העליון אודות ההסכם על הקמת חבר המדינות ב-8 בדצמבר 1991 וכדי להבטיח את ביטחונה של הפדרציה הרוסית" הוקם שירות ביון החוץ של רוסיה.
על פי הגרסה הרשמית שירות הביון של הפדרציה הרוסית, על פי צו נשיא רוסיה בוריס ילצין מיום 18 בדצמבר 1991, לא הוקם כשירות מיוחד חדש במקום שירות הביון המרכזי של ברית המועצות, אלא פשוט "שונה לשם שירות ביון החוץ הרוסי".
קלאונימוס
קלאונימוס (ביוונית: Κλεώνυμος; סוף המאה ה-4 לפנה"ס ותחילת המאה ה-3 לפנה"ס) היה נסיך מצביא ומדינאי ספרטני.
ביוגרפיה
קלאונימוס, היה בנו השני של מלך ספרטה קלאומנס השני מהשושלת האגידית. היה לו אח מבוגר בשם אקרוטאטוס. סביב שנת 309 לפנה"ס, מת אביו. מכיוון שאקרוטאטוס מת עוד לפני כן, סבר קלאונימוס שהוא יקבל את הכתר. עם זאת, מועצת האפורים בחרה באחיינו הצעיר אראוס הראשון, בנו של אקרוטאטוס, כמלך. לטענת פלוטרכוס הסיבה לכך הייתה שקלאונימוס היה בעל "מזג אלים ושרירותי". עם זאת לטענת פאוסניאס, האפורים ניסו לפייסו על ידי כך שהציעו לו כיבודים שונים ונתנו לו לפקד על הצבא הספרטני.
בשנת 303 לפנה"ס, פנתה העיר טאראנטו ביוון הגדולה, שהותקפה בידי הלוקאנים, פנתה אל ספרטה בבקשת עזרה. בתמיכת מועצת האפורים והמלכים, יצא קלאונימוס בראש צבא של שכירי חרב אל איטליה במטרה לסייע לטאראנטו. שרדו שני תיאורים של המסע. אחד בידי דיודורוס סיקולוס והשני בידי טיטוס ליוויוס. עם זאת, אין שום דמיון בין שני התיאורים, עד שמומחים מודרניים מעריכים שמדובר למעשה בשני מסעי מלחמה שונים.
המסע הראשון, המתואר בידי דיודורוס, ככל הנראה החל בשנת 303 לפנה"ס. קלאונימוס הגיע לאיטליה בראש כוח גדול, והגדיל מאוד את צבאו באמצעות גיוס יוונים מקומיים. בני העיר מאטאפונטום (Metapontum) סירבו להצטרף אליו, ובתגובה הסית קלאונימוס את הלוקאנים לפלוש לאדמותיהם. קלאונימוס הדף את הפלישה, והציג עצמו כמשחרר. הוא החזיק בעיר בכוח הזרוע, ולקח 600 כיכרות כסף ו-200 עלמות ממשפחות האצולה כבני ערובה. הוא חי חיי מותרות, ודיודורוס מציין שהוא "לא עשה דבר ראוי למען ספרטה". הוא תכנן לבצע פלישה לסיציליה במטרה להפיל את השלטון של אגתוקלס, אולם דחה אותה שוב ושוב. הוא פלש לקורקירה, וזאת במטרה להיות מוכן לקחת חלק במלחמות הדיאדוכים המשתוללות. הוא נאלץ לסגת מקורקירה, לאחר שנודע לו על התקוממות נגד שלטונו באיטליה.
הוא חזר לאיטליה ודיכא את ההתקוממות ביד קשה. עם זאת, הלוקאנים מכל רחבי האזור התאחדו נגדו והנחילו לו תבוסה ניצחת. במקביל, סערה עזה תקפה את הספינות שלו ורבות מהן טבעו. הוא נאלץ לפנות את איטליה ולחזור לקורקירה. סופו של המסע אינו ברור.
המסע השני, המתואר בידי טיטוס ליוויוס, התרחש ככל הנראה בשנת 302 לפנה"ס. על פי ליוויוס, קלאונימוס כבש את העיר טאוריאה (מיקומה כיום אינו וודאי), עם זאת הרומאים אילצו אותו לסגת חזרה. לאחר מכן הוא הפליג צפונה אל עבר הים האדריאטי, וכדי להימנע מנפילה בידיהם של שודדי הים האילירים, נחת בחוף של ונטיה שבאיטליה על שפך נהר ברנטה. הוא הפליג במעלה הזרם אל אזור פאדובה, ופשט על הכפרים הסמוכים. עם זאת, הגאלים באזור תקפו אותו, הסבו לו אבדות כבדות והטביעו רבות מספינותיו. ליוויוס מספר שעד ימיו (המאה ה-1 לספירה) ניתן היה לראות את שרידי הספינות הספרטניות בפאדובה, וכי המקומיים נהגו מדי שנה לציין את תאריך הקרב באמצעות קרב מדומה של ספינות. גם סופו של מסע זה אינו ברור, ככל הנראה קלאונימוס חזר לספרטה במפח נפש.
בשנת 293 לפנה"ס נשלח לפקד על גיס ספרטני שהיה אמור לסייע לליגה הבויאוטית נגד דמטריוס פוליורקטס מלך מוקדון. עם זאת, כאשר דמטריוס הטיל מצור על תבאי, נסוג קלאונימוס והניח את הבויאוטים לנפשם. הם נכבשו בידי מוקדון.
קלאונימוס לא סלח מעולם על דחייתו לכס ספרטה. כאשר הופיע בפלופונסוס פירוס מלך אפירוס, קלאונימוס מיהר להצטרף לצבאו. הוא ניהל את המצור של פירוס על טרויזן, ועל פי פוליאינוס ירה אל תוך העיר כידונים שעליהם הורה לכתוב "באתי כדי לשמר את החופש של טרויזן". כמו כן הוא שחרר אסירים בני טרויזן חזרה לעירם. ובעוד הפלגים השונים בעיר עסוקים בוויכוח האם מחוותיו של קלאונימוס אמתיות הן או מרמה בעלמה, חייליו טיפסו בחשאי על הקירות וכבשו את העיר. כמו כן פוליאינוס מספר שהוא ניהל את המצור על איגאי. בהמשך, קלאונימוס שכנע את פירוס לתקוף את ספרטה. באותו זמן אראוס היה בכרתים וסייע שם לעיר גורטין נגד קנוסוס. בספרטה הרוחות סערו והיו שהציעו להבריח את הנשים מחוץ לעיר. תוכנית זו נתקלה בהתנגדות שכן לא ייתכן שהנשים יחיו בעוד ספרטה תיפול. הנשים והגברים יחד עמלו לחפור תעלה נגד פילי הקרב של פירוס. במשך יומיים הצליחו התושבים לעמוד נגדו, ולאחר מכן שלח אנטיגונוס גיס שכירים שלו תחת פיקודו של אמינאס איש פוקיס לעזרת העיר. ואראוס חזר מכרתים עם 2,000 חיילים. מצבו של פירוס היה בכי רע, והוא נאלץ לנטוש את המצור על ספרטה.
מכאן ואילך לא ידוע עליו דבר.
ג'מיל ח'אדר
ג'מיל ח'אדר (בערבית: جميل خادر; נולד ב-7 בפברואר 1971) הוא כדורגלן עבר ישראלי בעמדת הבלם ששיחק במספר קבוצות כדורגל ישראליות ביניהן הפועל בית שאן ובני סכנין.
קריירה
ח'אדר הוא יליד הכפר סולם. התחיל לשחק כדורגל במחלקת הנוער של הפועל בית שאן והיה שותף לעלייה של המועדון לליגה הבכירה בסיום עונת 1993/1994 לראשונה בתולדותיה. ב-10 בספטמבר 1994 ערך את הופעת הבכורה שלו בליגה הלאומית בניצחון 2-3 נגד הפועל צפרירים חולון. ב-5 בנובמבר הורחק בניצחון 0-2 נגד מכבי הרצליה. ב-19 במרץ 1999 הבקיע את שער הבכורה שלו בליגה בהפסד 2–3 נגד הפועל פתח תקווה. בסיום העונה בית שאן ירדה לליגה השנייה וח'אדר עזב את המועדון.
בקיץ חתם בבני סכנין במדיה שיחק ארבע עונות כאשר באחרונה רשם עליית ליגה נוספת, גם היא הראשונה בתולדות המועדון.
בנובמבר חזר לקדנציה שנייה בהפועל בית שאן במדיה שיחק שתי עונות, אותה עזב בינואר.
בהמשך הקריירה שיחק בהפועל אכסאל, הפועל בני ערערה, מכבי אחי אכסאל, הפועל כפר סולם, הפועל בני מוסמוס, הפועל אום אל גאנם ומכבי סולם.
גידול ירקות
גידול ירקות הוא ענף בחקלאות העוסק בגידול ירקות למטרות צריכה של בני האדם. "ירקות" הוא מונח מתחום הקולינריה והתזונה המתאר חלקים אכילים מצמחים. במשמעות הקולינרית של המושגים, מבחינים בין ירקות ופירות על פי הטעם.
היסטוריה והתפתחות
בעבר נועד גידול הירקות בעיקר לצריכתם של תושבי החווה החקלאית אליה השתייכה הקרקע; כל חווה גידלה מגוון סוגים של ירקות, והירקות שנותרו נועדו למכירה בעיירות הסמוכות. ביישובים וקהילות גדולים יכלו התושבים להתמחות בייצור ירקות מסוימים, ובשל המרחק הקצר משוקי הירקות יכל כל חקלאי להעביר את הירקות למכירה בעודם עדיין טריים. האינדיאנים באמריקה נהגו לשתול שלושה סוגי ירקות (שיטת "שלוש האחיות") - תירס, שעועית ודלעת, שעודדו זה את גדילתו של זה.
כיום נשתלים הירקות בשורות ארוכות, המאפשרות למיכון החקלאי לעבד את הקרקע ובכך להגביר את כמות ואיכות התוצרת. עם זאת, בשל המגוון הרחב של גידולי הירקות, נדרש מגוון של טכניקות עיבוד לשם גדילה אופטימלית של כל ירק. לפיכך עברו כיום חלק מהמשקים החקלאיים במדינות המפותחות להתמחות בגידול ירק אחד או בסוגי ירקות בודדים על פני שטח רחב, ורובם המכריע נשלח לשווקים. במדינות מתפתחות ובחקלאות נישה, דוגמת חקלאות אורגנית, משקים חקלאים רבים עדיין מגדלים מגוון רחב של ירקות.
שיווק ומכירה
בשל חשיבות העברת הירקות לשיווק בעודם טריים, דבר המחייב את אסיף התוצרת, מיונה ואריזתה לשיווק בפרק זמן קצר יחסית, ובשל העובדה שבחלק מסוגי הירקות טרם פותח אסיף מכני והאסיף מתבצע בצורה ידנית, קיים ביקוש גבוה לעובדים בתחום גידולי הירקות. במדינות המפותחות ישנם חקלאים מעטים שפותרים את הבעיה באמצעות שיטה בה הצרכנים מגיעים לשדה וקוטפים את הירקות לצריכה אישית בעצמם. אך רוב החקלאים באותן מדינות מנצלים שיטות טכנולוגיות שפותחו כדי להביא להבשלה מתאימה של הירק וכן שיטות קירור מתקדמות, שהפחיתו את בעיית הטריות והביאו לכך שהתוצרת מגיעה כיום לשיווק במצב טוב יחסית.
כיום, חלק מהמשקים החקלאים מגדלים כמות גדולה של ירקות ומוכרים אותם לשווקים גדולים בסיטונאות, דבר הדורש יכולת תפעול רחבה בגידול הירקות. משקים חקלאים אחרים, הקטנים בהיקפם בדרך כלל, מוכרים לצרכנים מקומיים, דבר הדורש מאמצים גדולים בתחום ההפצה. הדבר גם תלוי בסוג הירקות, מידת ההבשלה ואורך חיי המדף שלהם.
ניימונגוזאורוס
ניימונגוזאורוס (שם מדעי: Neimongosaurus; מילולית: "לטאת ניי מונגול - מונגוליה הפנימית") הוא סוג של דינוזאור תרופוד אסייתי, אשר התקיים לפני 96 מיליון שנה במשך הקנומן שבקרטיקון העליון של סין.
המאובנים של הדינוזאור התגלו בתצורות אירן דבאסו שבמונגוליה הפנימית ואלה ידועים משני דגימות שהתגלו ב-1999 ותוארו בידי החוקר הסיני שו שינג ב-2001. הסוג מכיל מין בודד, Neimongosaurus yangi, הקרוי על שמו של החוקר יאנג ג'ונגג'יין.
מאובנים אלה הכילו עצמות לסת תחתונה מעטת שיניים, חוליות צוואר, צלעות ועצמות גב, אגן ירכיים וכמה עצמות נוספות. הוא היה בעל ראש קטן וצוואר ארוך.
היה זה תריזינוזאור קטן, באורך של כ-2.3 עד 3 מטרים ובמשקל של 91 עד 227 ק"ג בקירוב. הוא כנראה היה אוכל צמחים שהשתמש בטפריו החזקות כדי לתלוש עלים ואולי היה מכוסה בנוצות.
גרשום
{{פירושונים|
ראו גם
}}
פאיז אבו סהיבאן
פאיז אבו סהיבאן (בערבית: فايز ابو صهيبان, תעתיק מדויק: צהיבאן) הוא פוליטיקאי בדואי שהיה ראש עיריית רהט, ויו"ר פורום ראשי הרשויות הבדואים בנגב. סהיבאן חבר בפלג הדרומי של התנועה האסלאמית.
ביוגרפיה
אבו סהיבאן כיהן כראש עיריית רהט משנת 2009, עד לבחירות לרשויות המקומיות ב-2013 בהן הפסיד לטלאל אל-קרינאווי. לאחר הפסדו, חזר לתחום החינוך וניהל בית ספר בעיר במשך שלוש שנים. לאחר מכן היה מורה בבית הספר עהד ביישוב חורה.
לקראת הבחירות לרשויות המקומיות ב־2018, התמודד שוב לראשות העיר, כאשר הפעם זכה לתמיכת רשימות אל־הודא ואל־אסלאם וא־נהדה ואל־אִכְלאס (החידוש והנאמנות) בראשות עטא אבו מדיגם. סהיבאן זכה אז ב־11,862 קולות שהיוו 42.42% מהמצביעים בסיבוב הראשון, ובסיבוב השני ל-57.3 מקולות הבוחרים (9,673 קולות).
בספטמבר 2019, ניהלה האופוזיציה בעיר מאבק ממושך כנגד עריכת התקציב השנתי וחתמה על מסמך הקורא שלא לנהל משא ומתן עם ראש העיר. בעקבות התעכבות העברת התקציב, ערך לו שר הפנים אריה דרעי שימוע, ואיים בפיזור המועצה ומינוי ועדה קרואה. התקציב עבר רק בפעם ה-11 שהוגש, ולאחר שנחתם הסכם רוטציה עם חבר המועצה עטא אבו מדיגם, לפיו יכהן אבו סהיבאן 4 שנים ובשנה האחרונה (החל מסוף 2022) יעביר את התפקיד לאבו מדיגם המכהן כראש סיעת "א־נהדה ואל־אכלאס".
בעקבות סכסוך חמולות על רקע שליטה בקרקעות בעיר, ספג סהיבאן מספר ניסיונות חיסול ובאוקטובר 2019 נזרק רימון הלם לכיוון ביתו. ביום למחרת, נורה קרוב משפחתו מהנדס העיר אברהים אבו סהיבאן. ב-9 בפברואר 2020, ספג ניסיון חיסול במכוניתו ובאותו השבוע נורו יריות לכיוון ביתו.
חיים אישיים
אבו סהיבאן נשוי ואב לתשעה.
גרשם (פירושונים)
{{פירושונים|
ראו גם
}}
יאנקי (סדרת טלוויזיה)
יאנקי (בספרדית: Yankee) היא סדרת דרמה מקסיקנית בשפה הספרדית משנת 2019, שנוצרה על ידי דייגו אנריקה אוסורנו בכיכובם של פבלו לייל, חוליו קאסאדו, סבסטיאן פראט וג'אנה ראלוי. העלילה סובבת סביב מלקולם מוריארטי, יזם צעיר מאריזונה שנמצא במנוסה מהמשטרה עקב פגיעה בשוטר. הוא חוצה את הגבול מארצות הברית למקסיקו ומסתבך בעסקי הסמים בטכנולוגיה מודרנית והופך להיות מקורבם האמריקני של קרטלי הסמים המקסיקנים במלחמתם ב.
העונה הראשונה הועלתה לשרתי נטפליקס ב-14 ביוני 2019.
שחרור
העונה הראשונה בת 25 פרקים הוקרנה בבכורה בסטרימינג נטפליקס ב-14 ביוני 2019.
כנסיית רידרהולם
כנסיית רידרהולם (בשוודית: Riddarholmskyrkan) היא כנסייה השוכנת על האי, בקרבת , שבסטוקהולם, בירת שוודיה. הכנסייה משמשת כמקום קבורתם של מלכי שוודיה. הקהילה שפעלה בכנסייה התפרקה ב-1807 ובעת הנוכחית הכנסייה משמשת רק למטרות קבורה והנצחה. מלכי שוודיה, החל מגוסטב השני אדולף (מת ב-1632) ועד גוסטב החמישי (מת ב-1950), קבורים בכנסייה (למעט כריסטינה, הקבורה בבזיליקת פטרוס הקדוש ברומא). כמו כן קבורים בכנסייה מלכים מתקופות קדומות יותר כמו מגנוס השלישי (מת ב-1290) וקרל השמיני (מת ב-1470). הכנסייה לא משמשת יותר כמקום קבורה מלכותי ותחת זאת משמש לצורך זה.
כנסיית רידרהולם היא אחד המבנים העתיקים ביותר בסטוקהולם. חלקים ממנה מתוארכים לסוף המאה ה-13, כאשר היא נבנתה כמנזר פרנציסקני. לאחר הרפורמציה הפרוטסטנטית, המנזר נסגר והמבנה הפך לכנסייה פרוטסטנטית. במהלך תקופת מלכותו של יוהאן השלישי, הוסף לה צריח מחודד בעיצובו של, אך ב-28 ביולי 1835 הוא נהרס עקב מכת ברק ולאחר מכן הוא הוחלף בצריח המחודד הנוכחי הבנוי מברזל יצוק.
שלטי האצולה של אבירי תלויים על קירות הכנסייה. כאשר מת אביר המסדר, נתלה שלט האצולה שלו בכנסייה ובעת טקס ההלוויה מצלצלים פעמוני הכנסייה ברציפות מהשעה 12:00 ועד השעה 13:00.
שורש 25
שורש 25, או בּוֹ בּוּ (בסינית: 卜部, פיניין: Bobù) הוא השורש העשרים-וחמישה של הכתב הסיני. פירושו "לנבא", "להעריך" או "דבר לא צפוי" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 45 תווים (מתוך 49,030) שניתן למצוא תחת שורש זה.
הראיה (תורת הספרות)
הראיה (באנגלית: Showing) היא טכניקה ספרותית נפוצה לייצוג ישיר של המציאות המתוארת בטקסט, ללא תיווכו של המספר. הראיה נועדה לאפשר לקורא לפרש פרטים משמעותיים בטקסט באמצעות שימוש בסמלים, מוטיבים, ניגודים, אנלוגיות, מטונימיות, רגשות, התנהגויות ועוד. הראיה עומדת בניגוד להגדה, שבה המספר או הדובר מתאר או מסכם את המציאות או את הדמויות האחרות לקוראים. הראיה מתאימה הן לכתיבה עיונית והן לכתיבת בדיון כולל ספרות, נאומים ותסריטים לקולנוע ולתיאטרון.
אמצעים טיפוסיים
שימוש בטכניקת ההראיה מחייב התערבות מועטה ככל האפשר של המספר או הדובר בטקסט, ודבר זה נותן את אותותיו בטקסט באחד או יותר מסימני ההיכר הבאים:
היסטוריה
הראיה והגדה הם מושגים שמקורם מגיע עד אריסטו ואפלטון שהנגידו בין מימזיס, ייצוג המציאות כפי שהיא בדומה להראיה, לבין דיגסיס, תיאור המחבר בדומה להגדה.
הפופולריות המודרנית של ההבחנה בין הראיה להגדה מיוחסת ללאבוקשטען כי אמנות הסיפור מתחילה בעניין אותו יש להראות, כדי שהוא יוכל לתאר את עצמו, וביקש להרבות ככל האפשר בשימוש בהראיה. לאבוק טוען כי "סופר כמו פלובר - או כל סופר אחר שעבודתו מזמינה בכלל עיון ביקורתי - הוא רחוק כל כך מכתיבת הסיפור כפי שהיה נכתב בדין וחשבון רשמי, שאנחנו מפסיקים כלל להתייחס אליו כאל מדווח. הוא מייצר השפעה וחיקוי, באמצעים כישרוניים יותר או פחות" (עמ' 63).
לעומתו עומדים תאורטיקנים אחרים, כמו ויין בות', שסבורים כי מתן העדיפות להראיה היא אופנה ספרותית חולפת, וסבורים כי כל מה שנכתב בטקסט דורש מידה מסוימת של התערבות המחבר או המספר, ועל כן לא תיתכן הראיה ללא הגדה.
קיי אייבי
קיי אלן אייבי (באנגלית: Kay Ellen Ivey; נולדה ב-15 באוקטובר 1944) היא פוליטיקאית אמריקאית חברת המפלגה הרפובליקנית המכהנת כמושלת אלבמה מאפריל 2017.
ביוגרפיה
אייבי נולדה וגדלה בעיירה הקטנה קמדן שבאלבמה, ועבדה בחווה המשפחתית. ב-1967 סיימה לימודי תואר ראשון באוניברסיטת אובורן. בתקופת לימודיה סייעה לקמפיין הבחירות של לורלין וולאס, שהתמודדה למשרת מושלת המדינה לאחר בעלה ג'ורג' וולאס, והייתה לאישה הראשונה שנבחרה לתפקיד.
לאחר לימודיה התחתנה ועברה לקליפורניה ועבדה במשך מספר שנים כמורה בתיכון. לאחר שובה לאלבמה עבדה בבנק. ב-1979 החלה לעבוד כעוזרת בלשכתו של מושל המדינה פוב ג'יימס. שימשה עוזרת לדובר בית הנבחרים של אלבמה ועוזרת לראש המשרד לפיתוח כלכלי של אלבמה.
ב-2002 נבחרה לגזברית המדינה וב-2006 נבחרה לתקופת כהונה שנייה. בנובמבר 2010 נבחרה לסגנית מושל אלבמה ולכהונה שנייה בנובמבר 2014. בעקבות שערוריית ניאוף ועבירות אתיקה בכספי מערכת הבחירות בהן היה מעורב המושל רוברט בנטלי, נפתח נגדו הליך הדחה בבית המחוקקים של אלבמה בשל טיוח שביצע לרומן, והוא החליט להתפטר מתפקידו. אייבי הושבעה לתפקיד המושלת ב-10 באפריל 2017 והייתה בכך לאישה השנייה לכהן בתפקיד. בנובמבר 2018 נבחרה לתקופת כהונה מלאה. בבחירות 2022 מתמודדת על כהונה שנייה בתפקיד, לאחר שניצחה בבחירות המקדימות של המפלגה הרפובליקנית 8 מתמודדים נגדה.
אייבי חברה בכנסייה הבפטיסטית.
ז'יל ברסר
ז'יל ברסר (נולד ב-1955) הוא פיזיקאי ומדען מחשב באוניברסיטת מונטריאול, קנדה, המתמחה בפיזיקה קוונטית.
ביוגרפיה
נולד בשנת 1955 בעיר מונטריאול שבקנדה. השלים לימודי דוקטורט באוניברסיטת קורנל בשנת 1979, בהנחיית ג'ון הופקרופט. חבר סגל באוניברסיטת מונטריאול משנת 1988.
עמית של האגודה הבינלאומית למחקר קריפטוגרפי לשנת 2006, על "פריצות דרך בקריפטורפיה ותקשורת קוונטית". זוכה מדליית הזהב ע"ש גרהארד-הרצברג לשנת 2009. ב-2018 זכה בפרס וולף.
עבודתו
עיקר המחקר של ברסר עוסק בעיבוד אינפורמציה קוונטית, פרוטוקולי קריפטוגרפיה קוונטית וחישוב קוונטי. בשנת 1984, בעבודה משותפת עם צ'ארלס בנט המציא ברסר את פרוטוקול החלפת המפתחות הקוונטי BB84, ובשנת 1992 שיפר את הפרוטוקול בכך שהראה כי מספיקים שני מצבים קוונטיים בלבד על-מנת לבצע החלפת מפתחות (לעומת 4 בהם עושה שימוש BB84). פרוטוקול משופר זה קיבל את השם B92. בשנת 1993 היה שותף לגילוי טלפורטציה קוונטית. כמו כן עסק רבות בנושאי תיקון שגיאות קוונטי.
ג'סיקה מאובוי
ג'סיקה מאובוי (באנגלית: Jessica Hilda Mauboy; נולדה ב-4 באוגוסט 1989) היא זמרת, כותבת שירים ושחקנית אוסטרלית.
בפברואר 2007 הוציאה את אלבום הבכורה שלה, ב-2010 הוציאה את אלבומה השני ולאחריו המשיכה להוציא אלבומים נוספים וסינגלים, והשתתפה בהצגות רבות.
מאובוי ידועה ככוכבת גדולה באוסטרליה והן מחוצה לה. מעבר להיותה מצליחה במדינתה עם שישה אלבומים (כששניים מהם הגיעו למקום הראשון) ו-26 סינגלים (כשתשעה מתוכם היו בעשרת הגדולים), מאובוי אף זכתה בשני פרסי טקס פרסי המוזיקה האוסטרלית ודורגה במקום ה-16 ברשימת ״100 הזמרים האוסטרלים המצליחים ביותר של כל הזמנים מבית מגזין הרלד סאן. בנוסף, מאובוי שיתפה פעולה עם אמנים בינלאומיים כדוגמת פלו ריידה, סנופ דוג, לודאקריס, ג'יי שון ופיטבול וכן גם חיממה בעברה את ביונסה וכריס בראון ואף הופיעה בפני אופרה וינפרי, אלן דג'נרס וברק אובמה בזמן שביקרו באוסטרליה. מאובוי אף התארחה בהופעת ביניים במהלך אירוויזיון 2014 וכן ייצגה את אוסטרליה במהלך אירוויזיון 2018.
ראשית חייה
ג'סיקה נולדה באוסטרליה ב-4 באוגוסט 1989 לפרדי ותרז מאובוי. לג'סיקה יש עוד ארבע אחיות.
ביתם היה נקרא "הבית הרועש של הבלוק" וכונה כך משום שהמשפחה הייתה מאוד מוזיקלית. ג'סיקה הייתה שרה עם אמא ואביה היה מנגן ושאר המשפחה הסתכלה מהצד.
2006: אוסטרלין איידול
מאובוי החלה את הקריירה המוזיקלית בעונה הרביעית של אוסטרלין איידול (הגרסה האוסטרלית לאמריקן איידול), שם ביצעה בשלב האודישנים את השיר ״I Have Nothing״ של וויטני יוסטון. הביצוע הרשים רבות את השופטים ובמהלך העונה מאובוי התקדמה עד לשלב הגמר, בו סיימה במקום השני. במהלך העונה, התקשורת האוסטרלית גילתה כי מאובוי חתמה בעברה חוזה עם סוני, אך ההפקה דחתה זאת בטענה כי החוזה פג בטרם השתתפותה בתוכנית. שבועיים לאחר התחרות, מאובוי חתמה חוזה חדש עם החברה שבועיים לאחר תום התחרות.
2007–2009: Been Waiting, The Journey והדיוות הצעירות
במהלך ספטמבר 2007 מצטרפת מאובוי ללהקת הדיוות הצעירות תוך שהיא מחליפה את ריקי-לי קולטר, אשר עזבה את הלהקה שלושה חודשים קודם וזאת במטרה לשחזר את קריירת הסולו שלה. מאז הצטרפותה, הלהקה הקליטה את אלבומה השני New Attitude ששוחרר ב-24 בנובמבר 2007, שהגיע למקום העשירי במצעד המכירות והגיע למעמד של אלבום זהב. סינגל הבכורה מהאלבום "Turn Me Loose" הגיע למקום ה-15 במצעד האוסטרלי. במהלך מרץ 2008, מאובוי הוחתמה על תוכנית הממשל האוסטרלי לחיזוק קשרים עם אינדונזיה, תוך שבמהלך תקופה זו, מאובוי נסעה למסע של שלושה ימים בגבולותיה, כולל הופעה באינדונזיין איידול (הגרסה האינדונזית של אמריקן איידול), תוך שבמקביל החלה לעבוד על אלבום אולפן ראשון. במהלך אוגוסט 2008, הכריזה מאובוי כי היא עוזבת את להקת הדיוות הצעירות במטרה להתמקד בקריירת הסולו שלה, שאף הובילה חברת להקה אחרת, פאוליני, הידועה כמייסדת הלהקה, לעשות כן כשלאחר מכן שתי חברות הלהקה הנותרות, קייט דיארגו ואמילי וויליאמס, הכריזו גם הן על קריירות סולו משלהן וכך גרמו לפירוק הלהקה באופן סופי.
במהלך פברואר 2009, חתמה מאובוי בחברת התקליטים הבריטית מיניסטרי אוף סאונד גרופ. במקביל, האלבום שוחרר ביפן ב-22 באפריל 2009, כששם הגיע ה-138 במצעד האלבומים היפני. בטקס פרסי הדדלי לשנת 2009, מאובוי זכתה בפרסי אמנית השנה, אלבום השנה על Been Waiting וסינגל השנה על ״Burn״. כמו כן, באותה שנה, נבחרה לחמם את ביונסה בסיבוב ההופעות I Am... World Tour במסגרת הופעותיה באוסטרליה במהלך ספטמבר 2009. בטקס פרסי המוזיקה האוסטרלית לשנת 2009, מאובוי הוכרזה לשבע מועמדויות על האלבום והסינגלים שמתוכו כשבסופו, חזרה רק עם הפרס על ״Running Back״ בתור הסינגל עם המכירות הגבוהות.
אירוויזיון 2014
מאובוי שרה בחצי הגמר השני של אירוויזיון 2014.
ככל הנראה עקב המופע של מאובוי באירוויזיון 2014, אוסטרליה הצטרפה לתחרות ב-2015 והגיעה למקום החמישי עם הזמר גיא סבסטיאן. שנה לאחר מכן, ב-2016, ייצגה את אוסטרליה הזמרת הדרום קוראנית דאמי אים שהגיעה למקום השני.
2014–2018
ב-9 ביוני 2017, הוציאה את הסינגל "".
אירוויזיון 2018
מאובוי נבחרה בחודש דצמבר 2017 לייצג את אוסטרליה באירוויזיון 2018, והופיעה בחצי גמר השני של התחרות עם השיר "We Got Love" ("יש לנו אהבה") ב-10 במאי 2018. שירה של אוסטרליה היה התשיעי בסדר ההופעות. בתום הערב הוכרזה אוסטרליה כעולה השישית מבין עשר המדינות שעלו לשלב הגמר שהתקיים ב־12 במאי 2018. בשלב הגמר של האירוויזיון דורגה מאובוי במקום ה-20 (מתוך 26 משתתפות בשלב הגמר).
2019 ואילך: Hilda
ב-11 באפריל 2019, שחררה מאובוי את Sunday, הסינגל הראשון מאלבומה הרביעי, Hilda, אשר יצא במהלך אוקטובר 2019. הקליפ לסינגל יצא ב-30 באפריל באותה שנה ובוים על ידי ניק ווטרמן וג'ון אוסטין. הסינגל השני מתוך האלבום, Little Things, יצא ב-21 ביוני במקביל לרכישה המוקדמת של האלבום, וכן הפך לסינגל במעמד פלטינה במהלך אוקטובר באותה שנה, כשבאותו הזמן יצא הסינגל השלישי Selfish. האלבום עצמו דורג במקום הראשון במצעד האלבומים האוסטרלי עם יציאתו.
השפעות
ג׳סיקה הודתה כי גדלה על מוזיקת קאנטרי כדוגמת פטסי קליין, דולי פרטון וסלים דסטי כשבמקביל גם שמעה מוזיקת היפ הופ וראפ כדוגמת סנופ דוג, טופאק וד״ר דרה. מאובוי אף ציינה כי מריה קארי היא ההשראה הגדולה עבורה ״תוך שהייתה צופה בהופעות ומאזינה להן״. מאובוי ציינה כי שיריה של קארי היוו עבורה השראה ליכולותיה הווקאליות וכן בכתיבת השירים:
. זמרת נוספת שממנה מאובוי קיבלה השראה דומה הייתה וויטני יוסטון. השראות מוזיקליות נוספות היו ביונסה וג׳ון פרנהאם. כמו כן, הודתה כי נשים אוסטרליות רבות, כדוגמת קתי פרימן ודבורה מיילמן.
נור א-דין מורסלי
נור א-דין מורסלי (בערבית: نور الدين مرسلي; נולד ב-28 בפברואר 1970) הוא אתלט עבר מאלג'יריה. הוא אלוף אולימפי, 3 פעמים ברציפות אלוף עולם, שיאן עולם, 6 שנים ברציפות קבע את תוצאת השנה בעולם (1995-1990) ובעל התוצאה השלישית בכל הזמנים, בריצת 1500 מטר. נוסף לכך, החזיק בשיא העולם גם בריצות ל-1 מייל ול-3000 מטר.
אלוף ושיאן עולם
באליפות העולם באתלטיקה באולם שנערכה בסביליה, ספרד במרץ 1991 זכה מורסלי במדליית זהב בריצת 1500 מטר בתוצאה של 3:41.57 דקות. באליפות העולם באתלטיקה שנערכה בטוקיו, יפן באוגוסט אותה שנה הוא זכה במדליית זהב בריצת 1500 מטר בשיא תחרות חדש של 3:32.84 דקות, לפני וילפרד קירוצ'י מקניה (3:34.84 דקות) והוקה פולברוגה מגרמניה (3:35.28 דקות). חודש לאחר מכן, בתחרות שנערכה ברייטי, איטליה ב-6 בספטמבר הוא קבע בריצת 1500 מטר שיא עולם חדש של 3:28.86 דקות, שיפור לשיא בן ה-7 שנים של סעיד עוויטה ממרוקו (3:29.46 דקות).
למרות שהיה המועמד המוביל למדליית זהב בריצת 1500 מטר באולימפיאדת ברצלונה (1992), סיים מורסלי במקום שביעי המאכזב עבורו, בתוצאה של 3:41.70 דקות. בשלב המוקדמות הוא קבע תוצאה של 3:37.98 דקות.
באליפות העולם שנערכה בשטוטגרט, גרמניה בשנת 1993 הגן מורסלי על תוארו לאחר שזכה במדליית זהב בריצת 1500 מטר בתוצאה של 3:34.24 דקות, לפני האלוף האולימפי פרמין קאצ'ו מספרד (3:35.56 דקות) ועבדי בילה מסומליה (3:35.96 דקות). שבועיים לאחר מכן, בתחרות שנערכה ברייטי ב-5 בספטמבר הוא קבע בריצת מייל שיא עולם חדש של 3:44.39 דקות, שיפור לשיא בן ה-8 שנים של סטיב קראם מבריטניה (3:46.32 דקות). שיא זה החזיק מעמד 6 שנים ונישבר על ידי הישאם אל גרוז' ממרוקו (3:43.13 דקות, השיא הנוכחי).